《山家即事》
明代·韩疆

山家就宿看山月，松际清光半未升。凉色渐生花径露，微风欲未草堂灯。

壁邻荒寺疏钟断，檐压春星夜气澄。亦愿幽栖来此地，柴门相望几时能。

作者简介：明末清初直隶宛平人，字石耕，一字经正。好学能诗文，尤善鼓琴，琴操北音。终身不娶。入清，游览江南名胜，客死平湖，年四十三。有《天樵子集》。